ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E.03.01-239523/8-2017

Обреновац, 16.06.2017 године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0718/2017 (477/2017), за набавку „Замена стрехе котла блока А4 – ТЕНТ А“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У оквиру тачке 3. конкурсне документације „ТЕХНИЧКА СПЕЦИФИКАЦИЈА“, 3.1. Врста и количина радова,Технички опис набавке, наведено је следеће:

*„Потребно је монтирати цевну скелу, демонтирати постојећу лимену облогу (трапезни лим, окапнице, увале, са свим припадајућим елементима који припадају стрехи котла блока А4) од коте +92,93м до коте +102,5м са спољне стране и од коте +100,44 до коте +102,5м са унутрашње стране. Након демонтаже наручилац ће урадити антикорозиону заштиту челичне конструкције, а након тога треба извршити монтажу нове облоге од поцинкованог лима дебљине 0,8 мм у свему према цртежу и инструкцијама наручиоца од коте +92,93м до коте +102,5м са спољне стране и од коте +100,44 до коте +102,5м са унутрашње стране. Подизање свих елемената је обавеза извођача радова.“*

У делу конкурсне документације 4.1 „ОБАВЕЗНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 75. ЗАКОНА“ предвиђено је да понуђач има: *„важећу лицeнцу - извoђeњe грaђeвинских кoнструкциja зa тeрмoeлeктрaнe снaгe 10 MW и вишe (И052Г1) зa грaђeњe oбjeкaтa зa кoje грaђeвинску дoзвoлу издaje министaрствo нaдлeжнo зa пoслoвe грaђeвинaрствa.*

*Доказ:*

*Важећа лиценца И052Г1 зa грaђeњe oбjeкaтa зa кoje грaђeвинску дoзвoлу издaje министaрствo нaдлeжнo зa пoслoвe грaђeвинaрствa.*

*Напомена:*

*- У случају да понуду подноси група понуђача, овај доказ дужан је да достави сваки понуђач из групе понуђача којем је поверено извршење дела набавке за који је неопходна испуњеност тог услова.*

*- У случају да понуђач подноси понуду са подизвођачем, овај доказ доставља и за подизвођача за део набавке који ће извршити преко подизвођача.*

*- Ако је за извршење дела набавке чија вредност не прелази 10 % укупне вредности јавне набавке потребно испунити обавезан услов из члана 75. став 1. тачка 5. ЗЈН, понуђач може доказати испуњеност тог услова преко подизвођача којем је поверио извршење тог дела набавке.*

Mинистарство грађевинарства, саобраћаја и инфраструктуре Републике Србије је дана 28.02.2017. године, по захтеву за давање мишљења овде заинтересованог лица о томе да ли је за термоизолатерске, скеларске, браварско заваривачке и радове на антикорозивној заштити на термоелектранама снаге 10 и више MW законом предвиђено поседовање велике лиценце, односно да ли је предвиђена једна од следеће четири велике лиценце, тј. да ли је за наведене радове уопште потребна било која велика лиценца:

1. П052Г1 – пројекти грађевинских конструкција за термоелектране снаге 10 и више MW

2. П052М1 – пројекти термотехничких, термоенергетских, процесних и гасних инсталација за термоелектране снаге 10 и више MW

3. И052Г1 – извођење грађевинских конструкција за термоелектране снаге 10 и више MW

4. И052М1 – извођење термотехничких, термоенергетских, процесних и гасних инсталација за термоелектране снаге 10 и више MW.

дало мишљење следеће садржине:

**„За наведене радове потребно је поседовати велику лиценцу И052М1“.**

Заинтересовано лице у наведеном делу указује да нема никаквог оправдања за захтевање посебне дозволе - важеће лиценце И052Г1 (извођење грађевинских конструкција за термоелектране снаге 10МW и више) зa грaђeњe oбjeкaтa зa кoje грaђeвинску дoзвoлу издaje министaрствo нaдлeжнo зa пoслoвe грaђeвинaрствa. Очигледно је из самог описа предмета конкретне јавне набавке као и из датог Мишљења Министарства да за извођење предметних радова, није уопште потребна тражена „велика“ лиценца, већ лиценца И052М1 - извођење термотехничких, термоенергетских, процесних и гасних инсталација за термоелектране снаге 10 и више MW. Понављамо да је у оквиру питања које је постављено Министарству наведено неколико врста радова (термоизолатерски, скеларски, браварско заваривачки и радови на антикорозивној заштити на термоелектранама снаге 10 и више MW), те да се поводом тога Министарство изјаснило да за извођење тих радова потребна лиценца И052М1. Предмет конкретног поступка јавне набавке су, као што је напред цитирано, монтирање цевне скеле, демонтирање постојеће лимене облоге и антикорозиона заштита челичне конструкције, па сматрамо да је сасвим јасно да наручилац нема никаквог разлога за оваквим захтевом из конкурсне документације.

Поступајући на наведени начин, наручилац потпуно ограничава конкуренцију и фаворизује једног понуђача, јер инсистира на дозволи за коју сам нема нити основ нити образложење, чиме се потпуно затвара тржиште и прави ситуација недопуштеног удруживања понуђача ради стварања монополистичког положаја, који положај је наручилац на описани начин дозволио.

Поново указујемо да је за предметне радове потребна дозвола И052М1 - извођење термотехничких, термоенергетских, процесних и гасних инсталација за термоелектране снаге 10 и више MW, а не И052Г1 (извођење грађевинских конструкција за термоелектране снаге 10МW и више) зa грaђeњe oбjeкaтa зa кoje грaђeвинску дoзвoлу издaje министaрствo нaдлeжнo зa пoслoвe грaђeвинaрствa.

Наручилац очигледно нема никаквог основа да уопште захтева предметну „велику лиценцу“, па је неопходно тај захтев избрисати из конкурсне документације.

**ОДГОВОР 1:**

Према правилнику о класификацији објеката Сл. Гласник РС бр. 22/2015, Термоелектране на угаљ спадају у сложене индустријске грађевине са класификационим бројем 230201 и ознаком Г (инжењерски објекти). Термоелектрана је грађевински објекат а радови на стрехи котла су радови на замени дела кровне конструкције. Такође, Уредбом о класификацији делатности (Службени гласник РС бр. 54/10) лимарски радови и радови на постављању грађевинских скела спадају у специјализоване грађевинске радове (област 43). Како је замена стрехе котла део капиталног ремонта блока А4 за који се прибавља грађевинска дозвола од стране Министарства,а у складу са чланом 150 Закона о планирању и изградњи и Правилником о начину, поступку и садржини података за утврђивање испуњености услова за издавање лиценце за израду техничке документације и лиценце за грађење објеката за које одобрење за изградњу издаје Министарство (Службени гласник РС бр 114/04), Инвеститор остаје при ставу да је за предметни посао потребна велика грађевинска лиценца И052Г1.

**ПИТAЊE 2:**

У делу 4.2 измењене конкурсне документације „ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА“ предвиђен је пословни капацитет:

*„-да је у 2016, 2015, 2014, 2013 и 2012 години понуђач успешно реализовао радове који су предмет јавне набавке чија је укупна минимална вредност 10.000.000,00 динара без ПДВ-а.*

*-важећи сертификата SRPS ISO 9001:2008 или одговарајући, SRPS ISO 14001:2005 или одговарајући, SRPS OHSAS 18001:2007“*

*Докази:*

*- Списак изведених радова – стручне референце*

*- Потписане Потврде о референтним набавкама*

*- Копије уговора са понудом и предмером радова наведених у потврди*

*Наручилац задржава право да изврши проверу потврде о референтим набавкама тако то ће од понуђача тражити да достави неки од следећих доказа: копије фактура, копије реализованих уговора са понудом и предмером радова или пореску пријаву за тај порески период.*

*Уколико је референцу издало лице које није крајњи корисник односно лице код кога нису изведени радови, односно уколико је референцу свом подизвођачу издао извођач радова Наручилац задржава право да изврши проверу потврде о референтим радовима код крајњег корисника радова.*

*- Копија важећих сертификата SRPS ISO 9001:2008 или одговарајући, SRPS ISO 14001:2005 или одговарајући, SRPS OHSAS 18001:2007“*

У вези са наведеним, указујемо, најпре, на неопходност прецизирања и измене дела додатног услова пословног капацитета у погледу самог услова и начина његовог доказивања.

**ПИТAЊE 2.1:**

Наиме, наручилац је захтевао да је понуђач у 2016, 2015, 2014, 2013 и 2012 години успешно реализовао радове који су предмет јавне набавке чија је укупна минимална вредност 10.000.000,00 динара.

Чланом 77. став 2. тач. 2) Закона о јавним набавкама прописан је начин доказивања испуњености додатних услова за учешће у поступку из члана 76. став 2. ЗЈН, па је предвиђено одређивање следећих доказа за пословни капацитет:

„Пословни капацитет - један или више доказа примерених предмету уговора, количини и намени, као што је:

(а) списак најважнијих изведених радова, испоручених добара или пружених услуга за период који није дужи од осам година за радове, односно пет година за добра и услуге, са износима, датумима и листама купаца односно наручилаца;

(б) стручне референце које прате списак најважнијих изведених радова, испоручених добара или пружених услуга.

Из наведене одредбе ЗЈН-а произилази да се начин доказивања пословног капацитета односи на доказе примерене предмету уговора, количини и намени.

Такође, указујемо да треба посебно водити рачуна и о одредби члана 76. став 6. ЗЈН, где је прописано да наручилац одређује услове за учешће у поступку тако да ти услови не дискриминишу понуђаче и да су у логичкој вези са предметом јавне набавке. Дакле, иако се ради о условима за учешће у поступку, који се самим тим односе на пословање, односно капацитете понуђача, према слову Закона, потребно је да и ти услови буду у логичкој вези са предметом јавне набавке, односно да буду у корелацији са предметом будућег уговора. Конкретно, референце су један од доказа који се захтева када је за реализацију јавне набавке од посебне важности какво искуство имају понуђачи у реализацији уговора који имају исти или сличан предмет. Самим тим, јасно је из наведене одредбе да наручилац нема овлашћење да захтева референце који имају исти предмет као у конкретном поступку, већ примерен предмету уговора, што пре свега значи да се односи на сличну категорију радова који су у логичкој вези и одговарајући намени предмета јавне набавке.

Уредбом о класификацији делатности, сектор Ф, тачка 43. предвиђени су специјализовани грађевински радови односно посебни занати, који су специјализовани на начин да се могу изводити на различитим грађевинама, а којима је обухваћено поред осталог, и постављање односно монтирање и демонтирање скела и радних платформи, све врсте монтажа потребних за функционисање грађевине, затим сви изолациони радови, лимарски радови, итд.

Дакле, предметни радови се могу изводити на различитим грађевинама, а не само на стрехи котла, и самим тим нема никаквог разлога на инсистирању наручиоца на референцама које су исте као предмет конкретне набавке.

Ово посебно када се има у виду и минимално тражена вредност уговора – 10.000.000 динара, па се поставља питање који понуђачи су извели замене стрехе котла блока А4 у износу од 10.000.000 динара? Наведена вредност је потпуно несразмерна вредности таквих радова, поготово што се захтева да то буду баш радови на замени стрехе котла, па сумњамо да се овде заправо ради о фаворизовању одређеног понуђача.

Подсећамо да је у оквиру описа предмета набавке наведено који су тачно радови предметног уговора (монтирање цевне скеле, демонтирање постојеће лимене облоге и антикорозиона заштита челичне конструкције), те да су описани радови наведени у Уредби о класификацији делатности као радови који су специјализовани на начин да се могу изводити на различитим грађевинама, а којима је обухваћено, поред осталог, и постављање односно монтирање и демонтирање скела и радних платформи, све врсте монтажа потребних за функционисање грађевине, затим сви изолациони радови, лимарски радови, итд.

Самим тим, инсистирамо на томе да се као референце за конкретан предмет јавне набавке прихвате и уговори који се односе на радове који су примерени предмету уговора, односно исти или слични радови, напред описани (скеларски, лимарски, изолациони, антикорозиона заштита, све врсте монтажа потребних за функционисање грађевине и сл.) и то не на стрехи котла него на било ком објекту, јер се ти радови изводе по истим правилима на различитим грађевинским објектима.

**ОДГОВОР 2.1:**

Радови који су предмет јавне набавке се односе на позиције радова које су наведене у предмеру конкурсне документације, а то су: демонтажа трапезног лима, набавка и монтажа табли трапезног лима и монтажа и демонтажа цевне скеле. Инвеститор НЕ ИНСИСТИРА на референцама које се односе на замену стреха на Термоелектранама.

**ПИТAЊE 2.2:**

Такође, предлажемо наручиоцу да, поред копија уговора са понудом и предмером радова наведених у потврди, дозволи и достављање других докумената који садрже техничке спецификације изведених радова или осталих докумената који су саставни део уговора (уколико их има). Наиме, ово зато што често сами уговори не садрже предмер радова као саставни део, већ исте садржи неки други документ (рецимо, само понуду или техничку спецификацију из референтног посла), па је важно да наручилац има у виду и те ситуације.

Конкретно, саставни део Модела уговора за предметну јавну набавку, како је наведено у члану 34., је управо техничка спецификација, па је нелогично да наручилац захтева доказ који сам није предвидео ни за конкретан поступак јавне набавке.

Указујемо да је потпуно свеједно да ли је предмер или техничка спецификација саставни део уговора и да то није околност на коју понуђачи уопште могу утицати јер зависи од начина на који су закључивани уговори са купцима/наручиоцима који представљају доказ пословног капацитета и понуђачи уопште не утичу на то шта ће бити прилог уз закључене уговоре.

Да ли наручилац заиста сматра да би било оправдано његово поступање уколико уз понуде буду достављени уговори са техничком спецификацијом, а не предмером, па такве понуде одбије као неприхватљиве?

**ОДГОВОР 2.2:**

Поред потписане и оверене потврде о референтним набавкама инвеститор захтева копију уговора са предмером радова како би извршио проверу референтне набавке за сваку позицију радова појединачно и њену усклађеност са предметом јавне набавке. Техничка спецификација са ценама појединачних позиција радова је управо предмер и предрачун радова. Техничка спецификација је начин на који Инвеститор проверава да ли су изведени радови у складу са предметом јавне набавке, а на основу цена Инвеститор проверава да ли је укупна вредност појединачних позиција техничке спецификације које су предмет јавне набавке онолика колику је Инвеститор захтевао у посебним захтевима. Из тог разлога инвеститор остаје при свом захтеву а питање Понуђача је нејасно и недовољно дефинисано. Предмер радова у овој јавној набавци се налази у Обрасцу структуре цене а она је саставни део уговора.

**ПИТAЊE 2.3:**

Додатно, постављамо питање и потребно нам је објашњење у каквој је логичкој вези „пореска пријава за тај порески период“, као један од доказа који би наручилац могао захтевати приликом провере референци и да ли је то, по наручиоцу а у смислу ЗЈН, доказ примерен предмету јавне набавке?

**ОДГОВОР 2.3:**

Доказ није примерен предмету јавне набавке. Наручилац ће изменити Конкурсну документацију у том делу.

**ПИТAЊE 2.4:**

На крају, указујемо да поред сертификата SRPS OHSAS 18001:2007, наручилац није навео речи „или одговарајуће“, што је по ЗЈН дужан да наведе.

**ОДГОВОР 2.4:**

Наручилац је грешком изоставио „или одговарајуће“, и у складу са тим Наручилац ће изменити Конкурсну документацију.

**ПИТAЊE 3:**

У делу 4.2 измењене конкурсне документације „ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА“ предвиђен је технички капацитет, односно да понуђач располаже техничким капацитетом ако поседује, између осталог, следеће:

*„ Виљушкар носивости 2,5т, висине дизања 4м, ком 2;*

*- Уређај за вертикални транспорт или витла за транспорт материјала и опреме дужине мин 40м, носивости мин 150кг, ком 1;*

*- Уређај за вертикални транспорт или витла за транспорт материјала и опреме дужине мин 60м, носивости мин 150кг, ком 1“*

**ПИТAЊE 3.1:**

*„Виљушкар носивости 2,5т, висине дизања 4м, ком 2“*

Конкурсна документација је сачињена у овом делу тако да се не види да су захтеване вредности минимуми, већ једино дозвољене вредности. Зашто виљушкар мора да има тачно 2,5м носивост и тачно 4м висину дизања, због чега не би постојао минимум носивости и минимум висине дизања који би обухватао и ове вредности које су захтеване? Такође, због чега су захтевана два виљушкара са идентичном носивошћу и висином дизања?

Сматрамо да је потребно да наручилац предвиди минимум захтеване носивости виљушкара као и висине дизања, јер је на наведени начин овај захтев постављен дискриминаторски и потребно га је кориговати.

**ОДГОВОР 3.1:**

Конкурсна документација ће бити промењена. Уместо “Виљушкар носивости 2.5т ,висине дизања 4м” треба да стоји “Виљушкар носивости мин. 2.5т и висине дизања мин. 4м” Наручилац остаје при захтеву да тражи два виљушкара.

**ПИТAЊE 3.2:**

*Уређај за вертикални транспорт или витла за транспорт материјала и опреме дужине мин 40м, носивости мин 150кг, ком 1*

Сматрамо да је конкурсна документација у овом делу нејасна и да није у логичкој вези са предметом јавне набавке, а у погледу дужине од минимум 40 м и носивости од минимум 150 кг. Због чега је једини дозвољени минимум носивости 150 кг? Да ли то значи да предметну јавну набавку не би било могуће реализовати са уређајем који има мањи минимум носивости? Потребно је да се редефинише наведени захтев, јер је исти неправилно постављен и није логичан са аспекта обима и врсте послова у оквиру предметне јавне набавке. Такође, шта значи дужина уређаја за вертикални транспорт или витла за транспорт материјала и опреме од минимум 40м? Зашто је дужина уређаја уопште релевантна?

**ОДГОВОР 3.2:**

Усваја се предлог потенцијалног понуђача, мења се конкурсна документација тако да услов гласи: „Уређај за вертикални транспорт или витла за транспорт материјала и опреме висине дизања мин 40м, носивости мин 150кг, ком 1“

**ПИТAЊE 3.3:**

*Уређај за вертикални транспорт или витла за транспорт материјала и опреме дужине мин 60м, носивости мин 150кг, ком 1“*

Конкурсна документација је и у овом делу нејасна и није у логичкој вези са предметом јавне набавке, а у погледу дужине од минимум 60 м и носивости од минимум 150 кг. Због чега је и овде једини дозвољени минимум носивости 150 кг? Да ли то значи да предметну јавну набавку не би било могуће реализовати са уређајем који има мањи минимум носивости? Потребно је да се редефинише наведени захтев, јер је исти неправилно постављен и није логичан са аспекта обима и врсте послова у оквиру предметне јавне набавке. Такође, шта значи дужина уређаја за вертикални транспорт или витла за транспорт материјала и опреме од минимум 60м? Зашто је дужина уређаја уопште релевантна?

Посебно је нелогично захтевати као две врсте опреме исти уређај са једином разликом у минималној дужини (40м/60м). Због чега један уређај не би могао да буде прихваћен са распоном који обухвата, иако нелогичан, и овај захтев наручиоца?

Указујемо да је Републичка комисија у свом решењу бр. 4-00-1585/2016 од 20.12.2016. године (захтев за заштиту права поднет у поступку јавне набавке ЈН бр. 3000/1482/2016 (1295/2016), поправка и замена изолације грејних површина уређаја и заједничких постројења и објеката ТЕНТ А) у погледу навода захтева којим је указано на неоправданост захтевања одређене опреме у оквиру техничког капацитета закључила да је потребно да се наручилац обрати независном стручном лицу или установи како би прибавио мишљење за наведену опрему, а које ће на објективан начин показати да ли је наручиоцу потребно све што је предвидео од опреме за реализацију конкретне јавне набавке. Наручилац је, након пријема тог решења Републичке комисије, кориговао конкурсну документацију тако што наведена опрема више није била саставни део исте.

У неколико поступака јавних набавки истог наручиоца, поводом питања заинтересованог лица у погледу захтеване опреме, исти наручилац поводом неке од исте или сличне опреме као у овом случају није имао образложење за своје захтеве, а негде је кориговао конкурсну документацију у складу са аргументима заинтересованог лица, као што је и овде изнето.

Наручилац мора да има адекватно објашњење и образложење својих захтева и да јасно назначи због чега тачно захтева одређене вредности у оквиру те опреме, те да исто буде у логичкој вези са предметом јавне набавке и са начелима јавних набавки, а у складу са мишљењем независног стручног лица или установе, уколико сам нема сазнања о томе каква је опрема довољна за реализацију уговора.

**ОДГОВОР 3.3:**

Усваја се предлог потенцијалног понуђача, мења се конкурсна документација тако да услов гласи: „Уређај за вертикални транспорт или витла за транспорт материјала и опреме висине дизања мин 60м, носивости мин 150кг, ком 1“

**ПИТAЊE 4:**

У делу конкурсне документације 4.2 „ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА“ предвиђен је кадровски капацитет којим понуђач располаже „*ако има следеће извршиоце (запослене или ангажоване по основу другог облика ангажовања ван радног односа, предвиђеног члановима 197–202. Закона о раду):*

**-** *једног дипломираног инжењера (VII степена стручне спреме) са лиценцом Одговорног извођача радова из групе 410 или 411 издате од Инжењерске коморе Србије*

*- једног дипломираног инжењера (VII степена стручне спреме) са лиценцом Одговорног пројектанта из групе 310 или 311 издате од Инжењерске коморе Србије*

*- 10 монтера скела, са најмање III ст.стр.спреме*

*- 1 бравара, са најмање III ст.стр.спреме*

*- 1 електро заваривача, са најмање III, ст.стр.спреме*

*- 2 руковаоца грађевинском механизацијом, са најмање III, ст.стр.спреме*

*- 10 лимара, са најмање III, ст.стр.спреме*

*- 5 помоћних радника*

*- 1 возач виљушкара*

*Доказ:*

*- За све тражене раднике фотокопија пријаве - одјаве на обавезно социјално осигурање издате од надлежног Фонда ПИО (образац М (или М3А), којом се потврђује да су запослени радници, запослени код понуђача - за лица у радном односу*

*или*

*Фотокопија важећег уговора о ангажовању (за лица ангажована ван радног односа)*

*- Фотокопија важећих лиценци број 410 или 411 и 310 или 311 са потврдом Инжењерске коморе о важењу истих. Ако један инжењер поседује обе тражене лиценце. понуђач испуњава услов са једним ангажованим инжењером.*

*- за све раднике, сем за помоћне раднике, доставити уверења од овлашћених институција (дипломе, сертификате, потврде, уверења, дозволе и сл.) којим се доказује да су оспособљени за извођење радова на монтирању скела, на браварским радовима, на електро заваривачким радовима, на руковању грађевинском механизацијом, на лимарским радовима и вожњи виљушкара.*

*- за све раднике сем возача трактора и возача виљушкара доставити и лекарско уверење о оспособљености за рад на висини.*

**ПИТAЊE 4.1:**

У оквиру додатног услова кадровског капацитета тражено је 2 руковаоца грађевинском механизацијом.

Будући да је захтевани профил-руковалац грађевинском механизацијом широко постављен односно није познато на коју механизацију се мисли, сматрамо да би се под истим могао сматрати и профил – руковалац једноставним грађевинским машинама, те указујемо да би наручилац морао да прихвати и образовни профил руковаоца једноставним грађевинским машинама, што је у претходним поступцима јавних набавки наручилац и прихватао.

**ОДГОВОР 4.1:**

Наручилац прихвата профил “Руковалац једноставним грађевинским машинама” уколико Понуђач може доставити сертификате, дипломе, уверења и сл. као доказе о оспособљености за рад.

**ПИТAЊE 4.2:**

Наручилац је за све захтеване извршиоце, осим за возаче трактора и виљушкара, захтевао најмање III степен стручне спреме.

Сасвим је нејасно због чега је тражен минимум III степен стручне спреме (средња стручна спрема), када наручилац, при том, за све кадрове захтева достављање одређених доказа (потврда, уверења и сл,) којим се доказује да су оспособљени за извођење радова на монтирању скела, на браварским радовима, на електро заваривачким радовима, на руковању грађевинском механизацијом, на лимарским радовима и вожњи виљушкара, међутим, у исто време условљава потенцијалне понуђаче да ти захтевани кадрови који су оспособљени за рад на одређеним пословима имају минимум средњу стручну спрему.

Наведени услов наручиоца није у логичкој вези са предметом јавне набавке, јер је са становишта оправданости одређивања додатних услова и чињенице да ће понуђачи доказати да су њихови кадрови оспособљени за рад на конкретним пословима непотребно и непримерено захтевати да ти кадрови имају завршену минимум средњу школу, и то било коју. Дакле, једино што може бити релевантно је да су кадрови који су тражени заиста и оспособљени за рад на тим пословима, а који степен образовања имају, односно да ли је то основна, средња или виша школа, то уопште није релевантно нити је такав захтев наручиоца оправдан и потребан са становишта предмета јавне набавке.

У том смислу, сматрамо да је овакав услов неправилно одређен, те је постављен са циљем ограничавања конкуренције и неоправданом дискриминацијом оних понуђача који имају стручно оспособљене кадрове који су захтевани овом конкурсном документацијом, али са основном школом и истовременом фаворизацијом оних који имају управо захтеване радне профиле кадрова са искључиво III степеном стручне спреме.

Дакле, једино је релевантно да су кадрови који су тражени заиста оспособљени за рад на тим пословима, а коју школу имају завршену, односно да ли је то основна, средња или виша, то уопште није релевантно. Доказ који је довољан је да су ти кадрови, односно монтери скела, лимари, бравари оспособљени стручно за рад на тим пословима, и то је једино важно са становишта потребних капацитета за реализацију уговора.

Сматрамо да је неопходно изменити конкурсну документацију у овом делу тако да иста буде сачињена у складу са одредбом члана 61. став 1. ЗЈН у вези са одредбом члана 76. став 6. ЗЈН, и то тако што у истој уопште не би били предвиђени нивои конкретних образовања, који заиста нису ни у каквој логичкој нити стручној вези са стручном оспособљеношћу за конкретне извршиоце, које се стиче пре свега обукама и доказује уверењима и дипломама, сертификатима, потврдама, дозволама и слично о стручној оспособљености за обављање одређених послова.

Наручилац је у претходним поступцима јавних набавки кориговао овакав свој захтев, па би конкурсне документације које се односе на радове истог наручиоца заиста морале да буду уједначене.

**ОДГОВОР 4.2:**

Наручилац ће извршити измену конкурсне документације и избрисаће захтев “ са најмање III степеном стручне спреме”.

**ПИТAЊE 4.3:**

Наручилац је захтевао да се за све раднике сем возача трактора и возача виљушкара достави лекарско уверење о оспособљености за рад на висини.

Сматрамо да наведени доказ није у складу са прописима који регулишу обавезу да радник буде здравствено способан за рад на висини.

Наиме, термин „оспособљеност за рад“ подразумева стручну оспособљеност за обављање одређених послова, и то се не може доказивати лекарским уверењем. Лекарским уверењем се може доказати само да је радник здравствено способан за рад на висини, што значи његово здравствено стање које му омогућава да обавља одређене послове, али не и његову стручну оспособљеност да их заиста и обавља. Оспособљеност за рад на одређеним пословима доказује се дипломом, уверењима, сертификатима и сл. То значи, нпр. да одређено лице може здравствено да буде способно да обавља било које радове на висини, односно да нема здравствених препрека за висину, али то не значи да ће моћи да обавља нпр. изолатерске радове јер није стручно обучен за рад на изолатерским пословима.

Самим тим, уопште се не може захтевати лекарско уверење о оспособљености за рад.

Такође, сама обавеза која је наведена за понуђаче у вези са достављањем лекарских уверења у понуди, уопште није обавеза која по прописима који регулишу безбедност и заштиту на раду мора да се докаже приликом подношења понуда, већ тек приликом потписивања уговора. Уверења о лекарским прегледима да су сви захтевани кадрови здравствено способни за рад на висини се достављају након потписивања уговора а пре увођења извршиоца услуге у посао, сагласно правилима БЗР.

То је јасно прописано и одредбом члана 43. Закона о безбедности и здавља на раду, где је наведено да је послодавац дужан да запосленом на радном месту са повећаним ризиком пре почетка рада (а не приликом подношења понуде) обезбеди претходни лекарски преглед, као и периодични лекарски преглед у току рада.

Такође, Правилником о претходним и периодичним лекарским прегледима запослених на радним местима са повећаним ризиком, предвиђено је да се претходни лекарски преглед врше ради утврђивања и оцењивања посебних здравствених услова, односно способности запосленог за рад на радном месту са повећаним ризиком или за употребу односно руковање одређеном опремом за рад - у односу на факторе ризика утврђене актом о процени ризика код послодавца. Претходни лекарски преглед запосленог врши се: 1) пре почетка рада на радном месту са повећаним ризиком; 2) пре премештаја запосленог на радно место са повећаним ризиком; 3) приликом сваког утврђивања нових ризика на радном месту са повећаним ризиком на коме запослени ради; 4) уколико је запослени распоређен на радно место са повећаним ризиком, а имао је прекид у обављању послова на том радном месту дужи од 12 месеци.

Јасно је да наведена обавеза постоји за понуђача тек када закључи уговор са наручиоцем, односно пре почетка рада.

Због наведеног, сматрамо да је у фази подношења понуда потребно искључити овај доказ (који није правилно ни прописан) а који ће понуђач са којим буде закључен уговор свакако морати да достави и тек тада се за њега и ствара наведена обавеза у складу са посебним прописима који регулишу безбедност и заштиту на раду, а посебно имајући у виду да ће понуђачи свакако поднети у својим понудама и Изјаву у складу са одредбом члана 75. став 2. ЗЈН да су поштовали обавезе који произилазе из важећих прописа о заштити на раду, запошљавању и условима рада, која обухвата и ове обавезе понуђача.

Све наведено потврђује и решење Републичке комисије за заштиту права у поступцима јавних набавки бр. 4-00-1236/2016 од 25.10.2016. године.

Такође, напомињемо и да су кориговане конкурсне документације (поступци јавних набавки истог наручиоца, ЈН бр. 1840/2016-3000/1940/2016, Термоизолација К3-К5, К6 – ремонт, измењена конкурсна документација) по захтевима за додатна појашњења заинтересованих лица а у погледу обавезе за достављањем лекарских уверења о оспособљености за рад на висини.

**ОДГОВОР 4.3:**

Дошло је до грешке приликом израде конкурсне документације. Уместо “лекарско уверење о оспособљености за рад на висини” биће промењена конкурсна документација у “лекарско уверење о способности за рад на висини”

**ПИТAЊE 5:**

У делу 6.1 конкурсне документације „Језик на којем понуда мора бити састављена“ наведено је:

*„Наручилац је припремио конкурсну документацију на српском језику и водиће поступак јавне набавке на српском језику. Понуда са свим прилозима мора бити сачињена на српском језику.*

*Прилози који чине саставни део понуде, достављају се на српском језику. Уколико је неки прилог (доказ или документ) на страном језику, он мора бити преведен на српски језик и оверен од стране овлашћеног преводиоца, у супротном ће понуда бити одбијена као неприхватљива.“*

Сматрамо да је конкурсна документација у наведеном делу непрецизна, те да је исту потребно додатно појаснити, будући да понуда не може бити одбијена зато што неки од докумената – доказа нису достављени на српском језику у самој понуди или преведени од стране овлашћеног преводиоца, јер то, само по себи није битан недостатак понуде због које би иста била одбијена као неприхватљива у смислу члана 107. став 1. у вези са чланом 33. став 1. тачка 33) и чланом 106. ЗЈН. Са друге стране, наручилац би свакако био у обавези да пре доношења одлуке о додели уговора затражи превод доказа који су достављени на страном језику, позивајући се на одредбу члана 93. став 1. и члана 17. ЗЈН, а што и Републичка комисија за заштиту права у поступцима јавних набавки у својим одлукама потврђује (решење бр. 4-00-787/2016 од 20.07.2016. године), а што је кориговано у складу са сугестијама заинтересованог лица и у напред поменутим поступцима истог наручиоца, тако што је измењена конкурсна документација и у овом делу (ЈН бр. 3000/0929/2016 (1853/2016) и JН/3000/1187/2016 (1893/2016)).

**ОДГОВОР 5:**

Наручилац ће изменити Конкурсну документацију у том делу.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.